Rezumatul Studiului 6 - Întâietatea făgăduinţei

**Bazat pe Galateni 3:15-20.**

1. **LEGĂMÂNTUL ŞI FĂGĂDUINŢA.**
   * Cuvântul grecesc tradus prin „legământ” (*diathēkē*) are o semnificaţie dublă: de legământ şi de testament. Este un legământ special prin care o parte se angajează în mod unilateral înaintea alteia. Sunt promisiuni care se împlinesc la un moment dat (de exemplu, după moartea testatorului).
   * Dumnezeu promite şi omul primeşte. Avraam a trebuit doar să accepte —prin credinţă — promisiunea. Şi Dumnezeu îşi împlineşte totdeauna promisiunile  
     (2 Corinteni 1:20).
2. **FĂGĂDUINŢA ŞI LEGEA.**
   * Legea abroga făgăduinţa anterioară? Nu. Odată împlinită făgăduinţa [Hristos], se abroga legea? Nu.
   * Dacă mântuirea este prin credinţa în făgăduinţă, legea nu poate face nimic pentru a ne mântui.
3. **SCOPUL LEGII.**
   * Legea a fost introdusă pentru a ne arăta starea noastră păcătoasă şi a ne ajuta să vedem clar păcatul din viaţa noastră (Romani 7:13).
   * Expresia „până când” din Galateni 3:19 poate da impresia că Legea a încetat să îşi împlinească funcţia când a venit Hristos. Dar „până când” nu înseamnă totdeauna o perioadă limitată de timp.
     + De exemplu, când Isus spune „numai ţineţi cu tărie ce aveţi, până voi veni!” (Apocalipsa 2:25) nu înseamnă că, atunci când va veni, nu vom mai avea nevoie de dragoste, bunătate…
   * Departe de a umple un gol care se întindea de la 430 de ani după făgăduinţă (Sinai) şi până la împlinire (Hristos), legea are o perioadă de viaţă mult mai lungă.
   * De fapt, Dumnezeu a spus că Avraam însuşi, „a păzit poruncile Mele, orânduirile Mele şi legile Mele” (Geneza 26:5); Iosif cunoştea bine că adulterul era un păcat împotriva lui Dumnezeu (Geneza 39:7-10); poporul Israel a păzit sabatul înainte de promulgarea legii (Exod 16:22-26).
   * Atunci, de ce a fost necesară promulgarea legii pe Sinai pentru poporul Israel, prin Moise?
   * Deoarece în timpul sclaviei în Egipt, poporul a uitat mare parte din lege.
4. **ÎNTÂIETATEA FĂGĂDUINŢEI.**
   * Deşi veşnică, legea dată lui Israel nu putea atunci şi nu poate nici azi, să asigure mântuirea nimănui.
   * Dar jertfa lui Isus (făgăduinţa) a fost un punct de cotitură în istoria mântuirii. Din acel moment, exista o modalitate de a obţine mântuirea (reprezentată de legea ceremonială).
   * Dar oricât de importantă ar fi legea, nu înlocuieşte făgăduinţa mântuirii prin har şi credinţă. Din contră, legea ne ajută să înţelegem mai bine cât de minunată este această făgăduinţă.